དུས་རབས་ཉི་ཤུ་པའི་སྟོད་ཀྱི་ཨུ་རུ་སུའི་སྙན་ངག་པའི་སྡེ་ལའང་སྙན་ངག་པའི་ཁྱུ་ཚོགས་ཤིག་བྱུང་མྱོང་།མི་རྣམས་ཀྱིས་ཤེས་རབ་དང་བློ་གྲོས་ཀྱིས་ཕྱུག་པའི་སྐྱེས་བུའི་ཁྱུ་གང་རུང་ཞིག་འཚོལ་བ་ལ།དཔེར་ན་དུས་རབས་བཅོ་ལྔ་པའི་ཧྥི་རེན་ཟེཡི་སྒྱུ་རྩལ་པའི་ཁྱུའམ།ཡང་ན་དུས་རབས་བཅོ་བརྒྱད་པའི་ཝི་ཨེ་ནཱཡི་རོལ་མོ་པའི་ཁྱུ་སོགས་འཚོལ་བར་བྱེད་མོད།དུས་རབས་ཉི་ཤུ་པའི་སྨད་དུ་སྙན་ངག་པ་འདི་དག་ཐམས་ཅད་རྒུད་པར་གྱུར་ཏེ།པུ་རོད་སི་ཀེ་གཅིག་པུས་ཁེར་ཧྲེང་ངང་གནད་དོན་ཐམས་ཅད་ལ་གདོང་གཏད་དགོས་པ་བྱུང་ཞིང་།དེའི་ཆར་ཁོ་ལ་འབྲས་བུའང་གཡུར་དུ་ཟ་བ་ཐོབ་ཡོད།དེ་ནི་ཁོའི་གྲོགས་པོ་ཞིག་གིས་པུ་རོད་སི་ཀེ་ཡི་གནད་དོན་ནི་ཁོ་རང་ཆེས་ཕུལ་དུ་བྱུང་མིན་དེ་མ་ཡིན་པར།ཁོ་རང་གཅིག་པུ་ལས་གཞན་གར་ཡང་བཙལ་དུ་མེད་པས་ཡིན་ཞེས་པ་བཞིན་ནོ།།